Նիմֆենբուրգի պալատ

Նիմֆենբուրգի պալատ (), գտնվում է Մյունխենի արևմուտքում, Նոյհաուզեն-Նիմֆենբուրգ շրջանում։ Ներառված է պատմության ու մշակույթի հուշարձանների ցանկում։ Կուրֆյուրստ Ֆերդինանդ Մարիայի հրամանով կառուցումը 1664 թվականին սկսել և 1675 թվականին ավարտել է ճարտարապետ Ագոստինո Բարելին։ Կառուցումից հետո ամրոցը բազմիցս ընդլայնվել է։ Ի սկզբանե պալատը կառուցվել էր բարոկկո ոճով։

Պալատի ներսում հետաքրքրություն են ներկայացնում.
 ռոկոկո ոճի Մեծ դահլիճը՝ զարդարված Ցիմերմանի որմնանկարներով,
 հանրահայտ Գեղեցկուհիների պատկերասրահը՝ Շտիլերի աշխատանքներ եվրոպացի 36 ամենագեղեցիկ կանանց դիմանկարներով,
 Լաքապատ աշխատասենյակը՝ սև և կարմիր լաքապատ չինական տախտակադրվագներով։

Նիմֆերբուրգի պալատական զբոսայգին պալատի հետ ձևավորում է մի ամբողջություն և որպես Եվրոպայի խոշորագույն թագավորական պալատ դեպի իրեն գրավում է մեծ թվով զբոսաշրջիկների։

Բլյուտենբուրգ ամրոցի հետ պալատը միանում է ուղիղ տեսանելության շերտով՝ ապահովելով նրանց միջև տեսողական կապ։ 20-րդ դարի կեսերից այն ծածկվել է ծառերով, սակայն նախատեսվում է վերականգնում։

Պատկերասրահ

Տես նաև 
 Նիմֆենբուրգի բուսաբանական այգի

Ծանոթագրություններ

Արտաքին հղումներ 
 Պալատների, զբոսայգիներ, լճերի Բավարիայի կառավարման պաշտոնական կայք

Գերմանիայի պալատներ
Ղեկավարների նստավայրեր
Մյունխենի թանգարաններ
Մյունխենի տեսարժան վայրեր